CELEX: 32004R2113
Language: et
Date: 2004-12-10 00:00:00
Title: Komisjoni määrus (EÜ) nr 2113/2004, 10. detsember 2004, millega muudetakse määrust (EÜ) nr 1943/2003, millega sätestatakse nõukogu määruse (EÜ) nr 2200/96 rakenduseeskirjad, mis käsitlevad eeltunnustatud tootjarühmadele toetuse andmist

11.12.2004   
            
            
               ET
            
            
               Euroopa Liidu Teataja
            
            
               L 366/10
            
         
      KOMISJONI MÄÄRUS (EÜ) nr 2113/2004,
   10. detsember 2004,
   millega muudetakse määrust (EÜ) nr 1943/2003, millega sätestatakse nõukogu määruse (EÜ) nr 2200/96 rakenduseeskirjad, mis käsitlevad eeltunnustatud tootjarühmadele toetuse andmist
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 28. oktoobri 1996. aasta määrust (EÜ) nr 2200/96 puu- ja köögiviljaturu ühise korralduse kohta, (1) eriti selle artiklit 48,
   ning arvestades järgmist:
   
               (1)
            
            
               Komisjoni määruse (EÜ) nr 1943/2003 (2) artikliga 4 nähakse ette, et määruse (EÜ) nr 2200/96 artikli 14 lõike 2 punktis b osutatud abi tunnustuskavas olevate meetmete rakendamisega seotud investeeringuteks võib saada ainult eritingimustega laenu vormis. Võttes arvesse viimaste aastate kogemusi, eelkõige liikmesriikide raskusi sellise abi rakendamisel ning abisaajatele kõnealuse määruse artiklis 8 ettenähtud investeeringute abikõlblike kulude osas ühenduse rahalise toetuse tagamisel, tuleks teha võimalikuks otsene kapitalitoetus.
            
         
               (2)
            
            
               Seepärast tuleks määrust (EÜ) nr 1943/2003 vastavalt muuta.
            
         
               (3)
            
            
               Käesoleva määrusega ettenähtud meetmed on kooskõlas värske puu- ja köögivilja turu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määrust (EÜ) nr 1943/2003 muudetakse järgmiselt:
   
               1.
            
            
               Artiklit 4 muudetakse järgmiselt:
               
                           a)
                        
                        
                           Pealkiri asendatakse järgnevaga:
                           “Artikkel 4
                           Tunnustamiseks vajalikud investeeringutoetused”.
                        
                     
                           b)
                        
                        
                           Lõike 1 esimene lõik asendatakse järgmise tekstiga:
                           “Et katta osa määruse (EÜ) nr 1432/2003 artiklis 16 nimetatud tunnustuskavas kirjeldatud meetmete rakendamisega seotud investeerimiskulusid, saadakse määruse (EÜ) nr 2200/96 artikli 14 lõike 2 punktis b sätestatud toetust:
                           
                                       a)
                                    
                                    
                                       otsese kapitalitoetusena või
                                    
                                 
                                       b)
                                    
                                    
                                       kaudselt krediidiasutuste kaudu eritingimustega laenuna.”
                                    
                                 
                     
         
               2.
            
            
               Artikli 8 lõike 2 esimene lõik asendatakse järgmise tekstiga:
               “Ühenduse osa artiklis 4 osutatud toetuse puhul väljendatuna kapitalitoetuse või selle ekvivalendi protsendina ei tohi artiklis 4 osutatud abikõlblikke investeerimiskulutusi ületada:
               
                           —
                        
                        
                           50 % määruse (EÜ) nr 1260/1999 artiklis 1 osutatud eesmärkidega 1 ja 2 hõlmatud piirkondades,
                        
                     
                           —
                        
                        
                           30 % teistes piirkondades.”
                        
                     
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. detsember 2004
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 297, 21.11.1996, lk 1. Määrust on viimati muudetud komisjoni määrusega (EÜ) nr 47/2003 (EÜT L 7, 11.1.2003, lk 64).
   
      (2)  ELT L 286, 4.11.2003, lk 5.